Σήμερα, σε ένα διεθνές συνέδριο για τους εξωπλανήτες
η ομάδα που έφτιαξε τον Πλανητικό Ερευνητή Μεγάλης Ακρίβειας μέσω Ακτινικής Ταχύτητας,
γνωστό ώς HARPS, τον φασματογράφο του τηλεσκοπίου των 3,6 μέτρων του ESO
αναφέρει την εκπληκτική ανακάλυψη περισσοτέρων απο 30 εξωπλανητών,
καθιστώντας το HARPS ως τον σπουδαιότερο κυνηγό εξωπλανητών.
Αυτό είναι το ESOcast!
Η τελευταία λέξη της επιστήμης και η ζωή στα παρασκήνια του ESO, του Ευρωπαϊκού Νότιου Παρατηρητηρίου.
Εξερευνώντας τα πέρατα του Σύμπαντος με τον Dr J, γνωστό και ώς Dr Joe Liske.
Καλωσήλθατε στο ESOcast.
Γι' αυτό το επεισόδιο έχουμε μια ακόμη σπουδαία ανακάλυψη εξωπλανήτη απο το αστεροσκοπείο La Silla του ESO.
Και δεν είναι μόνο ένας εξωπλανήτης, αλλά 30!
Εξωπλανητική αφθονία!
Μαζί με αυτά τα νέα αποτελέσματα, τα δεδομένα απο το HARPS οδήγησαν στην ανακάλυψη
περισσοτέρων απο 75 εξωπλανητών σε 30 διαφορετικά πλανητικά συστήματα.
Χάρις στην απίθανη ακρίβειά του, η έρευνα για μικρούς πλανήτες,
αυτούς με μάζα μερικές φορές την μάζα της Γης - γνωστούς και ώς "Υπεργαίες" και πλανήτες σαν τον Ποσειδώνα -
έχει αναπτυχθεί δραματικά
Το HARPS βοήθησε στην ανακάλυψη 24 απο τους 28 πλανήτες με μάζα λιγότερη από 20 φορές την μάζα της Γης.
Όπως και οι ήδη γνωστές "Υπεργαίες", οι περισσότεροι υποψήφιοι πλανήτες χαμηλής μάζας βρίσκονται σε μεγάλα πλανητικά συστήματα
που περιλαμβάνουν μέχρι πέντε πλανήτες.
Το 1999, το ESO προκήρυξε την κατασκευή ενός υψηλής ανάλυσης, εξαιρετικά ακριβούς φασματογράφου
για το τηλεσκόπιο των 3,6 μετρων στο La Silla της Χιλής.
Ο Michel Mayor απο το Αστεροσκοπείο της Γενεύης και η ομάδα του κατασκεύασαν το HARPS,
το οποίο εγκαταστάθηκε το 2003 και μέτρησε την κίνηση των άστρων
ανιχνεύοντας μικρές αλλαγές στην ακτινική ταχύτητα του άστρου της τάξης των 3,5 χλμ. ανά ώρα
Τέτοια ακρίβεια είναι ζωτικής σημασίας για την ανακάλυψη εξωπλανητών.
Η μέθοδος αυτή η οποία ανιχνεύει τις μικρές αλλαγές στην ακτινική ταχύτητα ενός άστρου
καθώς αυτό ταλαντεύεται υπό την βαρυτική επίδραση του αόρατου εξωπλανήτη,
έχει δώσει τα περισσότερα αποτελέσματα στην εξωπλανητική έρευνα.
Στην κατασκευάστρια ομάδα προσφέρθηκαν 100 νύχτες παρατήρησης για πέντε χρόνια.
Σε αυτό το διάστημα πραγματοποιήθηκε η πιό φιλόδοξη συστηματική έρευνα για εξωπλανήτες παγκοσμίως
μετρώντας ακτινικές ταχύτητες εκατοντάδων υποψήφιων άστρων.
Η έρευνα είχε μεγάλη επιτυχία.
Η ομάδα του Mayor, μεταξύ άλλων, ανακάλυψε την πρώτη Υπεργή στο άστρο Μι του αστερισμού του Βωμού
την τριάδα των Ποσειδώνων γύρω απο το άστρο HD 69830,
το Gliese 581d, τον πρώτο εξωπλανήτη που βρισκόταν στην κατοικίσιμη ζώνη του άστρου του,
και τον ελαφρύτερο εξωπλανήτη που βρέθηκε ποτέ γύρω από ένα φυσιολογικό άστρο τον Gliese 581e.
Πρόσφατα ανακάλυψαν έναν πλανήτη πιθανώς καλυμμένο απο λάβα, με πυκνότητα ίδια με την Γη.
Αυτές οι παρατηρήσεις δείχνουν την ποικιλία των πλανητικών συστημάτων
και βοήθησαν στην κατανόηση του τρόπου σχηματισμού τους.
Η ομάδα HARPS επέλεξε πολύ προσεκτικά τους στόχους,
μέσω προγραμμάτων με στόχο πλανήτες γύρω απο άστρα σαν τον Ήλιο,
μικρής μάζας νάνους, ή άστρα με μικρότερο ποσοστό μεταλλικών στοιχείων απο τον Ήλιο.
Αν και πιστευόταν ότι γιγάντιοι πλανήτες δεν σχηματίζονται γύρω απο μικρής μάζας άστρα,
η ομάδα HARPS βρήκε αρκετά.
Ο αριθμός εξωπλανητών γύρω απο μικρά άστρα, γνωστά ώς Νάνοι Μ,
αυξήθηκε επίσης δραματικά, περιλαμβάνοντας υποψήφιες "Υπεργαίες".
Αν και η πρώτη φάση του προγράμματος παρατήρησης ολοκληρώθηκε,
δύο νέα προγράμματα ξεκίνησαν.
Και η ομάδα αναμένει νέες ανακαλύψεις απο τα πρώτα 5 χρόνια παρατηρήσεων.
Το HARPS θα συνεχίσει να ηγείται στο πεδίο των εξωπλανητικών ανακαλύψεων,
με έμφαση στην ανίχνευση πλανητών σαν την Γη.
Ο Dr J σας αποχαιρετά απο το ESOcast.
Ελάτε μαζί μου την επόμενη φορά για μια ακόμη κοσμική περιπέτεια
Το ESOcast είναι παραγωγή του ESΟ, του Ευρωπαϊκού Νότιου Παρατηρητηρίου. www.eso.org
Το ESΟ, το Ευρωπαϊκό Νότιο Παρατηρητήριο, είναι ο κατ 'εξοχήν διακυβερνητικός οργανισμός της επιστήμης και της τεχνολογίας στην αστρονομία
που σχεδιάζει, κατασκευάζει και χειρίζεται τα πιο προηγμένα επίγεια τηλεσκόπια του κόσμου. Επιμέλεια υποτίτλων Βοσινάκης Ανδρέας www.ofa.gr